**Având în vedere:**

- Prevederile *Metodologiei privind criteriile și procedurile de evaluare și certificare a evaluatorilor de competențe profesionale, a evaluatorilor de evaluatori și a evaluatorilor externi* aprobată prin Ordinul nr. 3.888 din 9 iunie 2021 publicat în Monitorul Oficial, Partea I, nr. 661 din 5 iulie 2021

- Preocuparea noastră constantă pentru creșterea calității, a încrederii și a transparenței la nivelul sistemului național de evaluare de competențe profesionale obținute pe cale non formală și/sau informală

**Autoritatea Națională pentru Calificări, prin Centrul Național de Acreditate, intenționează să suplimenteze baza de date a specialiștilor din piața muncii, care pot fi selectați să participe la *Comisiile de evaluare și certificare a evaluatorilor de competențe profesionale, a evaluatorilor de evaluatori și a evaluatorilor externi.***

Specialistul din piața muncii care este nominalizat de ANC să participe în cadrul unei *Comisii de evaluare și certificare a evaluatorilor de competențe profesionale, a evaluatorilor de evaluatori și a evaluatorilor externi* trebuie să îndeplinească cumulativ următoarele **condiții**:

- este absolvent de studii superioare;

- cunoaște temeinic și utilizează corespunzător elemente ale legislației specifice sistemului de evaluare și certificare a competențelor profesionale obținute pe alte căi decât cele formale;

- deține experiență profesională/calificare în domeniul educație și formare profesională;

- are calitatea de persoană activă în piața muncii, în domeniul ocupației vizate, la data depunerii cererii de intenție;

- dovedește experiență profesională în domeniul ocupației vizate, la data depunerii cererii de intenție, de minim 5 ani.

*Comisia de evaluare și certificare a evaluatorilor de competențe profesionale, a evaluatorilor de evaluatori și a evaluatorilor externi* are următoarele atribuții:

* Analizează documentele din dosarul depus de către candidat și decide asupra conformității acestora **– realizat la nivelul ANC**;
* Elaborează subiectele testului scris aferent susținerii probei scrise **– realizat la nivelul ANC**;
* Elaborează întrebările orale de specialitate, aferente probei interviului profesional al candidatului și evaluează calitatea prestației acestuia;
* Elaborează raportul final de evaluare, prin declararea candidatului ca fiind ”admis” sau ”respins” pentru cerificarea și înscrierea în *Registrul național al evaluatorilor de competențe profesionale, a evaluatorilor de evaluatori și a evaluatorilor externi*.

**Membrii *Comisiei* NU sunt remunerați pentru activitatea prestată.**

*Comisia* se constituie pentru evaluare și certificarea evaluatorilor de competențe profesionale, pentru ocupații înscrise în COR și care au nivel de calificare asociat maxim 3 CNC.

Logistica aferentă organizării lucrărilor *Comisiei*, comunicarea rezultatelor obținute de către candidați, precum și orice altă solicitare/comunicare cu aceștia se realizează de către Autoritatea Națională pentru Calificări prin reprezentanții săi din *Comisie*, urmând procedurile interne proprii instituției.

**Autoritatea Națională pentru Calificări, prin Centrul Național de Acreditate, are dreptul de a decide asupra acceptării sau respingerii unei solicitări, prin raportare la condițiile minime pe care le solicită legislația în vigoare evaluatorilor de competențe profesionale, precum și prin corelare cu prevederile OME nr. 3888/2021 și actele administrative subsecvente acestuia.**

Persoanele interesate să se înscrie în baza de date a specialiștilor din piața muncii, trebuie să transmită pe adresa oficială a instituției, office@anc.edu.ro, următoarele documente:

1. cererea de intenție, **cu specificarea clară a ocupațiilor** pentru care poate dovedi calitatea de specialist (*denumire ocupație, cod COR*);
2. CV actualizat, format Europass;
3. dovada absolvirii studiilor superioare;
4. dovezi ale experienței/calificării în domeniul educație și formare profesională;
5. dovezi ale experienței profesionale în domeniul ocupației/ocupațiilor vizate de cererea de intenție.

**MODEL**

 **CERERE DE INTENȚIE**

**PENTRU ÎNSCRIERE ÎN BAZA DE SPECIALIȘTI DIN PIAȚA MUNCII, LA DISPOZIȚIA ANC – CNA, CONFORM PREVEDERILOR OME nr. 3888/2021**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat/ă în localitatea/municipiul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, județ/sector \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat/ă prin CI/BI seria \_\_\_\_\_\_, nr. \_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eliberat de \_\_\_\_\_\_\_\_\_\_\_\_\_\_\_\_\_\_la data \_\_\_\_\_\_\_\_\_\_, **telefon** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, îmi prezint disponibilitatea de înscriere** în baza de date a specialiștilor din piața muncii, realizată la nivelul ANC-CNA, cu scopul participării în cadrul comisiilor de evaluare și certificare a candidaților interesați pentru înregistrarea în *Registrul național al evaluatorilor de competențe profesionale, evaluatorilor de evaluatori și evaluatorilor externi certificați*, în calitate de **specialist din piața muncii pentru** (*se va completa cu opțiunile pentru care se poate dovedi îndeplinirea condițiilor solicitate speciliștilor din piața muncii*)**:**

|  |  |  |
| --- | --- | --- |
|  **Ocupația/calificarea** | **Cod COR/RNCP** | **Nivel de calificare CNC asociat** |
|  |  |  |
|  |  |  |
|  |  |  |
|  |  |  |
|  |  |  |

Întemeiez prezenta cerere de intenție în baza prevederilor OME nr. 3888/2021, alături de dosarul de candidat, și înțeleg că participarea mea în cadrul comisiilor nu este remunerată.

SEMNĂTURA DATA

**PREȘEDINTELUI AUTORITĂȚII NAȚIONALE PENTRU CALIFICĂRI**